આ સમગ્ર મામલે પીડિતાના પિતા વતી એડવોકેટ રૂષાંગ મહેતા તરફથી એડવોકેટ દક્ષેશ મહેતાએ હાઇકોર્ટ સમક્ષ અરજી કરીને એવા મુદ્દા ઉપસ્થિત કર્યા હતા કે,‘અરજદારની પુત્રી(પીડિતા)નું સ્કોર્પિઓમાં અપહરણ કરી તેને બેભાન કરી હતી. ત્યારબાદ તેનું શર્ટ કાઢી મોબાઇલથી ફોટો લેવામાં આવ્યા હતા. ત્યારબાદ પીડિતાને સતત ધમકાવતાં હતા કે આરોપીઓના કહ્યા મુજબ નહીં કરે તો તેના ફોટા વાઇરલ કરી દેશે. તે ઉપરાંત Rs 50 હજારની માગ પણ કરી હતી. આ ઘટના બાદ પીડિતા અને તેના કુટુંબે પોલીસમાં ફરિયાદ નોંધાવી હતી. પરંતુ આશ્ચર્યજનક રીતે આરોપીઓ સામે કાર્યવાહી કરવાના બદલે પોલીસે પીડિતા અને તેનું કુટુંબ જાણે કોઇ ગંભીર ગુનામાં આરોપી હોય તેવી વર્તણૂંક કરી હતી. પોલીસ તેમને બિનજરૂરી રીતે રોજ સ્ટેશને બોલાવતી હતી. આ બધાની વચ્ચે સુપ્રીમ કોર્ટના રેપની ઘટના માટેના આદેશ મુજબ પીડિતાનું મેજીસ્ટ્રેટ સમક્ષ નિવેદન લઇ તપાસ અધિકારીએ એ દીશામાં તપાસ પણ હાથ ધરી નથી.’